Kuopion museot

Opastus: Talojen tarinoita
2025-08-02 13:00 - 14:00, 2025-08-09 13:00 - 14:00 (Europe/Helsinki) | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Myyttiset-näyttelyopastus
2025-08-02 14:00 - 14:45, 2025-08-06 14:00 - 14:45, 2025-08-09 14:00 - 14:45, 2025-08-13 14:00 - 14:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Laulu- ja soitinyhtye Triijuulla Kuopion korttelimuseossa
2025-08-03 13:00 - 13:30 | Korttelimuseo, Kirkkokatu 22, Kuopio, 70100, Suomi
Triijuulla on kolmen laulajan, viulun, mandoliinin, kitaran ja basson kokoonpano. Ohjelmisto koostuu kansanmusiikista ja vanhasta iskelmästä sovitettuna kyseiselle yhtyeelle. Triijuulla on toiminut jo yli 20 vuotta esiintyen erilaisissa tapahtumissa kuten Kaustinen, Siilifolk, Folkfinlandia yms.
Korttelimuseossa Triijuulla esiintyy torstaina 5.6. klo 15 ja sunnuntaina 3.8. klo 13. Kesto noin 30 min, vapaa pääsy. Lämpimästi tervetuloa!

Opastus Maaginen -näyttelyyn
2025-08-03 14:00 - 15:00, 2025-08-10 14:00 - 15:00 | KUMMA, Kauppakatu 35, Kuopio, 70100
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Savon Miekan avoimet harjoitukset
2025-08-03 14:00 - 17:00 | Korttelimuseo, Kirkkokatu 22, Kuopio, 70100, Suomi
Kuopiolainen Savon Miekka ry harjoittelee historiallisia asetaitoja Korttelimuseon pihassa. Avoimissa harjoituksissa kuka tahansa pääsee testaamaan historiallista miekkailua ja tutustumaan yhdistyksen toimintaan.
Avoimet harjoitukset:
Su 13.7. klo 14–17
Su 3.8. klo 14–17

Äänimaljarentoutus
2025-08-05 09:00 - 09:50, 2025-08-12 09:00 - 09:50 | KUMMA, Kauppakatu 35, Kuopio, 70100
Äänimaljarentoutus tuo ihanan lepohetken keholle, mielelle ja hermostolle. Se rentouttaa, rauhoittaa ja palauttaa sekä tuo sinut läsnä olevaksi tähän hetkeen. Voit kokea miellyttävän tilan unen ja valveen rajamailla, syvän palautumisen ja rentoutumisen tilassa.
Ajankohta: kolmena peräkkäisenä tiistaina 29.7., 5.8. ja 12.8. klo 9-9.50
Paikka: KUMMA, Kauppakatu 35
Hinta: 15€ & Ilmainen sisäänpääsy Maaginen -näyttelyyn
Ilmoittautuminen: Kuopion kaupungin verkkokaupan kautta
Jokaiseen äänimaljarentoutukseen on varattavissa 15 paikkaa ja tilarajoitusten vuoksi pyydämme sitovia ennakkoilmoittautumisia rentoutuksia edeltäviin päiviin (eli ma 28.7., 4.8. ja 11.8.) mennessä.
Alustat ja viltit löytyvät KUMMAlta, riittää että tulet mukavissa vaatteissa. Lisäksi voit ottaa halutessasi mukaan juomapullon. Saapuessasi kerro kassalla, että olet tulossa äänimaljarentoutukseen ja saat lisäohjeita.
Äänimaljarentoutukset ohjaa luokan- ja musiikinopettaja, rentoutus- ja äänimaljaohjaaja Tiina Ulvi. Äänimaljarentoutus sopii lähes jokaiselle, mutta jos sinulla on haastavia sydänvaivoja, tahdistin tai sairaus, joka reagoi äänen värähtelyyn ja hermoston rauhoittumiseen, ota yhteyttä Tiinaan ja kysy lisätietoja info@tiinaulvi.com.
Tule mukaan kokemaan äänimaljarentoutuksen taika KUMMAlle!

Guided tour: Mythical Creatures – Secrets of the Forest
2025-08-05 14:00 - 14:45, 2025-08-12 14:00 - 14:45 | Kuopion museo
The shadows outside are growing longer. Inside, the darkness of the evening blends into the grey timber walls. The toils of the day are done – it is now time for stories. These tales feature earthlings living underground, forces of nature, animals living in the forests and the keeper spirits that protect them as well as the ruler of the forest, Tapio.
On this tour we explore the mythical aspects of folk beliefs of Eastern Finland, preserved in various charms, songs, stories, and fairytales. What kinds of creatures were believed to dwell in the dense forests of old, and how were the magical forces manipulated by those who had the skill and courage to attempt such a thing?
Fees: Included in the museum’s admission fee (15 €/10 €, children under 18 years old for free)
Duration: Approximately 45 minutes
Guided tours in English in our museums during summer of 2025:

Tuesday July 8th at 2 PM: Museum Highlights (location: Kuopio Museum, Museokatu 1)
Friday July 11th at 2 PM: Museum Highlights (location: Kuopio Museum, Museokatu 1)
Tuesday July 15th at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 22nd at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 29th at 1 PM: Old Kuopio Museum (location: Old Kuopio Museum, Kirkkokatu 22)
Tuesday August 5th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 12th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 19th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 26th at 2 PM: Mythical Creatures – Secrets of the forest (location: Kuopio Museum, Museokatu 1)

Kekri-tapahtuman ideointipaja
2025-08-05 14:00 - 15:30 | Kuopion museo
🔥 We Want You! 🔥
Haluatko olla luomassa jotain uutta nuorille? Tule suunnittelemaan ja toteuttamaan Kekri-tapahtumaa ensi syksylle!
📅 Ideointi- ja suunnittelukerrat:
pe 6.6. klo 10.30 📍
ti 5.8. klo 14.00. 📍 Mukaan ehtii ja pääsee kyllä!

Paikka: Kuopion museo, Museokatu 1.
Tämä on tilaisuutesi loistaa ja tehdä jotain, mistä kaikki puhuvat! ✨
Tule kuulolle ja nappaa kaverit mukaan! 💬
Kurkkaa täältä edellisen vuoden Kekrin ohjelmainfot: Kekri – Kuopion museot
#kekri #nuoret #NuoriltaNuorille #kauhusyksy #kuopio #KuopionNuorisopalvelut #KuopionMuseo
Lisätietoja
Museotapahtumien koordinaattori Minna Merivalo
044 718 2638
minna.merivalo@kuopio.fi

Korttelimuseon leikkihetki
2025-08-06 12:00 - 13:00, 2025-08-13 12:00 - 13:00 | Korttelimuseo, Kirkkokatu 22, Kuopio, 70100, Suomi
Millaisia leikkejä lapset leikkivät ennen? Tule Korttelimuseolle ottamaan selvää!
Leikitään yhdessä kesän ajan keskiviikkoisin klo 12–13 (18.6.– 20.8.2025).
Hyvällä säällä leikitään ulkona, sateella sisätiloissa. Kokoonnutaan Korttelimuseon päärakennuksen edessä (rakennus nro 2).
Leikkeihin on vapaa pääsy, ei ennakkoilmoittautumista.

Myyttinen metsäretki
2025-08-06 16:00 - 18:00 | Pirtti, Orsitien pään parkkipaikka
Tällä koko perheen tarinallisella metsäretkellä kuullaan mahtavasta Tapiosta ja eläinten omista haltijoista, menninkäisistä ja taivaanääreläisistä sekä pahankurisesta parasta. Mutta onko joissakin tarinoissa hiven totuutta mukana?
Lisätietoja: p. 044 718 1543

Mummopunk
2025-08-06 17:00 - 17:30 | KUMMA, Kauppakatu 35, Kuopio, 70100
Mummopunk esiintyy keskiviikkona 6.8. klo 17 KUMMAssa!
Kun lavalle nousee Mummopunk, tiedät heti, että nyt ei olla perinteisen rockin äärellä. Tämä räväkkä kokoonpano yhdistää punkin energian elämänkokemukseen, joka ei kumartele ketään. Mummopunk on äänekäs, rohkea ja täynnä asennetta – mutta huumorilla ja sydämellä.
Keikalla kuullaan omaleimaisia biisejä, kun Mummopunk ottaa tilan haltuun. Tule kokemaan, kun mummot pistää punkiksi eivätkä pyydä siihen lupaa! Luvassa on elämänmakuista energiaa, joka ei jätä ketään kylmäksi.
Lisäksi keikan yhteydessä tarjoutuu mahdollisuus omien pinssien tekoon. Sisäpihalla järjestettävään tapahtumaan on vapaa pääsy. Lämpimästi tervetuloa!

Kuopion museon laatikkoviljelmään tutustuminen
2025-08-06 17:00 - 18:00 | Kuopion museo
Jo viime kesänä hyvää asiakaspalautetta saaneet Kuopion museon ”olohuoneen jatkeessa”, eli monitoimitilan vieressä, sisäpihalla talvehtineet mustat kasvatuslaatikot heräävät eloon ja saavat seuraakin Korttelimuseolle alkavana kasvukautena.
Kesäistä kaupunkiviljelyä toteutetaan museon sisäpihalla ja Korttelimuseolla syreenien katveessa yhteistyössä Kuopion Luonnonystäväin Yhdistyksen (KLYY) aktiivien kanssa. Kuopion kaupunki on kansallisen kaupunkipuiston nimissä mahdollistanut tarvikkeiden hankinnan ja KLYY:n jäsenet mahdollistavat kasvien kasvamisen ja hoitamisen omalla vapaaehtoistyöllään. Toiminnan on tarkoitus olla yhteisöllistä. Laatikkoviljely Kuopion museon sisäpihalla alkoi viime vuonna pilotilla, joka jatkuu tänä vuonna kansallisen kaupunkipuiston pörriäiset- teeman mausteella. Laatikkoviljelyn tarkoituksena on kannustaa ihmisiä kaupunkiviljelyyn vaikkapa parvekkeella tai ikkunalla. Viljelylaatikoissa on hyötykasveista mukana viimevuotiseen tapaan muun muassa tammenlehtisalaattia, pinaattia, punaista basilikaa, pensaskrassia, lehtikorianteria, kirsikkatomaattia, porkkanaa ja silpoydinhernettä. Pörriäiskasveista esillä on mm. kurkkuyritti, kehäkukkia, malva ja ruiskaunokki.
Hyvin suunniteltu on puoliksi tehty – ja hoidolla varmistettu
Laatikkoviljelmien pohjatyöt kannattaa tehdä huolellisesti. Kuopion museolla mullat olivatkin paikallaan jo viimevuotisesta ja Korttelimuseolla ne on laitettu viljelylaatikoihin toukokuun alkupuolella. Laatikossa pohjimmaisena on sanomalehtiä, päällä multaa, joka on ikään kuin ladattu käyttövalmiiksi sekoittamalla siihen biohiiltä, kanankakkaa ja vettä. Museoiden laatikkoviljelyksillä ei käytetä hyönteismyrkkyjä.  Suurin osa kasveista on kylvetty siemeninä toukokuun puolivälissä. Tomaatit, yrtit ja kurkut tulevat paikalle istutusvalmiina, esikasvatettuina taimina, mutta suurin osa kasveista kasvaa siemenestä ihan paikan päällä.
Myös pedagoginen näkökulma on laatikkoviljelyksillä huomioitu. Kasvien nimet tullaan kirjoittamaan saviruukun palasiin, josta niitä on mahdollista opetella paikan päällä. Myös lajilistat tulevat museoille tutustuttaviksi. Laatikoista voi ottaa mallia omaan viljelmään..
Laatikkoviljelmän kasvukautta voi käydä seuraamassa Kuopion museon pääsymaksuttomalla alueella museon normaaleina aukioloaikoina ja Korttelimuseolla sen aukioloaikoina. 6.9. Kansalaisopistolla tullaan myös järjestämään pörriäisten talvehtimiseen liittyvä, luennolla höystetty hyönteishotellityöpaja.
Jos omaa viherpeukaloa alkaa kutkuttamaan, niin laatikkoviljelmän hoitotiimiläiseksi voi liittyä mukaan ilmoittautumalla näissä avoimissa hoitopäivissä Kuopion museon sisäpihalla ke 2.7. klo 17-18 ja ke 6.8. klo 17-18.
Vapaa pääsy.

Lasten torstai
2025-08-07 10:30 - 11:00, 2025-08-14 10:30 - 11:00 | Kuopion museo
Kesäkuun alusta elokuun puoleen väliin saakka torstaiaamupäivät on Kuopion museossa omistettu lapsille. Jokaisena torstaina klo 10.30–11.00 heille järjestetään Myyttiset-näyttelyyn liittyvää ohjelmaa. Ohjelmassa vuorottelevat:
Loitsupolku: Lorujen täyteinen näyttelykierros, joka sopii myös perheen pienemmille.
Loitsupolkuja järjestetään 5.6., 26.6., 17.7. sekä 7.8.
Jäniksen jäljillä: Tiedolla ja toiminnalla väritetty lyhyt opastus. Soveltuu etenkin esikouluikäisille ja nuorimmille koululaisille.
Jäniksen jäljillä -opastuksia järjestetään 12.6., 3.7., 24.7. ja 14.8.
Leikkihetki: Enemmän tai vähemmän näyttelyn teemaan liittyviä leikkejä kaikille leikki-ikäisille!
Leikkihetkiä järjestetään 19.6., 10.7. sekä 31.7.
Jotta mahdollisimman monet lapset pääsevät nauttimaan heille suunnatusta ohjelmasta, toivomme, että lapsen seurana olisi vain yksi aikuinen.
Ohjelma sisältyy museon pääsymaksuun: alle 18-vuotiaat lapset maksutta, aikuiset 15 €, alennettu hinta 10 €.

Korttelimuseon kehruunäytös
2025-08-07 14:00 - 14:45, 2025-08-14 14:00 - 14:45 | Korttelimuseo, Kirkkokatu 22, Kuopio, 70100, Suomi
Korttelilla kehrätään!
Millainen on kuidun tie langaksi perinteisin menetelmin? Korttelimuseolla se selviää, nimittäin kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Kesällä 2025 kehruunäytöksiä järjestetään torstaisin klo 14 alkaen seuraavina päivinä: 26.6., 3.7., 10.7., 17.7., 24.7., 31.7., 7.8., 14.8., 21.8. ja 28.8.
Mukaan pääsylipulla, tervetuloa!

Opastus: Säätyläiskodin saleista työläisten hellahuoneeseen
2025-08-08 13:00 - 14:00, 2025-08-15 13:00 - 14:00 | Korttelimuseo, Kirkkokatu 22, Kuopio, 70100, Suomi
Kuopion korttelimuseon opastuksella tutustutaan elämänmenoon entisajan puutalo-Kuopiossa 1800-luvun lopulta 1930-luvulle saakka. Esitellyiksi tulevat muun muassa säätyläisperheen koti, kirjailija Minna Canthin salonki, useiden käsityöläisten asumukset sekä vanha apteekki.
Opastuksia järjestetään 4.7.–15.8.2025 perjantaisin klo 13.
Opastus sisältyy museon pääsymaksuun (8/5 €, alle 18-vuotiaat maksutta, Museokortti). Kesto noin 45 minuuttia.

Kansallispukujen tuuletuspäivä 2025 / National Costume Day
2025-08-09 14:00 - 16:00 | Kuopion museo
Kansallispukujen tuuletuspäivänä kannetaan ylpeydellä itse tehtyjä, perittyjä, lainattuja tai muutoin hankittuja kansallispukuja eri puolilta Suomea! Kuopio250-juhlavuoden kunniaksi on kunnostettu tanhuujien käyttöön poikkeuksellisen paljon Kuopion seudun kansallispukuja.
Tuuletuspäivänä la 9.8. klo 14-16 Kuopion museon yleisötapahtuma, vapaa pääsy:
– Kuopion Tanhuujat ry:n tanssiryhmät Kasareikka sekä Rihmarulla esiintyvät Kuopion museon aulassa klo 14 ja 15.30
– Klo 14.30: Taina Kangas, kansallispukukonsultti, Suomen kansallispukukeskus, ”Pukututkimuksen helmiä – miten syntyy kansallispuku?” Esitelmä valottaa kansallispukumallien kokoamista sekä pukutarkistuksien toteutusta. Miten valmistuu uusi kansallispukumalli, entä mihin ne perustuvat? Suomen kansallispukukeskus toimii osana Suomen käsityön museota Jyväskylässä. Se hoitaa valtakunnallisesti maamme suomenkielisen alueen kansallispukuasioita. Keskeisiä tehtäviä ovat pukututkimus, näyttelytoiminta, tiedotus ja koulutus, pukutarkistukset sekä uusien kansallispukumallien kokoaminen. Luennon tarjoaa Kuopion Isänmaallinen Seura.
– Taina Kankaan esityksen jälkeen ”kyselytunti” kansallispuvuista
– Tunnelmaa luomassa iloisen mielen pelimannit
– Esillä Kuopion Isänmaallisen Seuran omistamat Kuopion seudun kansallispuvun alkuperäiset mallipuvut sekä Kuopion kulttuurihistoriallisen museon kokoelmista peräisin olevia historiallisia tekstiilejä, joita on käytetty kansallispuvun suunnittelun esikuvina
– Kuopion kaupunginkirjaston Kansallispuvut kirjallisuudessa -kirjanäyttely (Kirjanäyttely esillä pääkirjastossa 11.8.-17.8.)
– Työnäytös rukilla kehräämisestä
Kansallispukujen tuuletuspäivän ajan on ilmainen sisäänpääsy kansallis- ja muinaispukuihin pukeutuneille Kuopion museon näyttelyihin.
Klo 14 opastus Myyttiset – metsän kätköissä -näyttelyyn. Opastus sisältyy Kuopion museon näyttelypääsymaksuun (15 / 10 €, alle 18-v maksutta). Museokortti ja Kaikukortti käyvät. Myös opastus on 9.8. maksuton kansallis- tai muinaispukuihin pukeutuneille.
Mukana tapahtumaa luomassa ovat Kuopion Tanhuujat ry, Kuopion Kalevalaiset ry, Pohjois-Savon Helekat ry sekä Kuopion Isänmaallinen Seura. Tapahtuma on osa Kuopio250-juhlavuotta.
Museon aulatilojen tapahtuma on esteetön.
****
Lauantaina 9.8. jo klo 12 Kuopion Kalevalaisten ja Kuopion Tanhuujien tuuletuspiknik Ison hautausmaan vieressä olevasta puistosta (matkakeskusta vastapäätä). Sieltä osallistujat siirtyvät kulkueena pääkirjastolle kukittamaan Louhi-patsaan ennen siirtymistään Kuopion museon tapahtumaan.
Piknikille, kulkueeseen ja kukitukseen sekä museon tapahtumaan ovat kaikki tervetulleita mukaan vapaasti, oli kansallispukua tai ei! 😊
(Ohjelmamuutokset ja lisäykset ovat mahdollisia.)
****************
On National Costume Day, people proudly wear self-made, inherited, borrowed or otherwise acquired national costumes from all over Finland! National costumes from other countries are also warmly welcome.
During the National Costume Day, admission to Kuopio Museum’s exhibitions is free for those dressed in national or ancient costumes.
National Costume Day Sat 9.8. at 14-16 event, free entry:
– Kuopion Tanhuujat dance groups Kasareikka and Rihmarulla will perform in the lobby of Kuopio Museum at 2 pm and 3.30 pm
– Information about costumes (in Finnish)
– Live folk music
– Spinning demonstration with a traditional spinning wheel
(Program changes and additions are possible.)
Bonus event:
Join the National Costume Picnic hosted by Kuopion Kalevalaiset at noon in the park next to the Old Cemetery (opposite the Travel Center).
From there, a festival parade will head to the Main Library to lay flowers at the Louhi statue, before continuing to the museum.
Everyone is warmly welcome to the picnic, parade, and museum event – free entry, no registration needed!

Myyttinen kasvomaalaustuokio
2025-08-10 13:00 - 14:30 | Kuopion museo
Kuopion museon Myyttisessä kasvomaalaustuokiossa pääset kokeilemaan, miltä näyttäisit esimerkiksi haltijana, kettuna tai metsänkuninkaana.
Kasvomaalaustuokio on maksuton, eikä osallistuminen vaadi ennakkoilmoittautumista.
Upeita maalauksia tekemässä museon henkilökuntaa.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

OMPELUSEURAT: Lakanoiden korjaus & muusikko Anna Voutilainen-Veijonen
2025-08-13 14:00 - 18:30 | Kuopion museo
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Korjauspaja avoinna klo 14-18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & muusikko Anna Voutilainen-Veijonen
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula
Korjataan tämä elämä kestäväksi elämäksi.
****
Ke 13.8 klo 14-18.30 Kuopion museon edusta Museokadulla tai monitoimitila, vapaa pääsy:
Vuodevaatteet hiutuvat ja repeilevät? Tule korjaamaan vahvistamalla, paikkaamalla tai yhdistämällä lisäaikaa lempikankaille, saamaan ja jakamaan neuvoja lakanankorjaukseen. Voit tuoda mukanasi korjauskäyttöön ja kiertoon puhtaita käytettyjä lakanakankaita. Hyvän sään vallitessa Korjaupaja pidetään ulkona
Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita ja lankoja.
Elokuun illan musiikkitunnelmaa töräyttelee muusikko Anna Voutilainen-Veijonen tehden liikkeellistä tutkimusta. Esitysaika klo 17.30.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ohjelmamuutokset ja täydennykset mahdollisia.
OMPELUSEURAT Instagramista.

Kaskikansaa etsimässä
2025-08-14 17:30 - 19:30 | Konttila, Antikkalantie 114, Kuopio, 70300, Finland
Kaskeamisen jälkiä on tänäkin päivänä näkyvillä Puijolla. Retkellä tutustutaan paikalliseen kulttuuriperintöön ja Puijon luontoon. Kuljemme metsäpolkuja, hyvät kengät ovat tarpeen.
Lisätietoja: p. 044 718 1543
